
Δευτέρα, 26 Οκτωβρίου 2026
ΔΕΛΤΙΟ ΤΥΠΟΥ
Εντοπισμός και διάσωση 35 αλλοδαπών νότια της Γαύδου – Σύλληψη αλλοδαπών στη Μυτιλήνη και την Ηγουμενίτσα – Εντοπισμός και διάσωση 59 αλλοδαπών νότια των Καλών Λιμένων – Αποβίβαση ασθενούς από  Φ/Γ πλοίο στην Πύλο - Διακομιδές ασθενών

Τις απογευματινές ώρες χθες, ένα σκάφος της δύναμης FRONTEX, εντόπισε λέμβο με αλλοδαπούς επιβαίνοντες στη θαλάσσια περιοχή «ΑΣΠΕΣ» της Γαύδου και περισυνέλεξε 35 αλλοδαπούς (όλοι άνδρες), τους οποίους μετέφερε με ασφάλεια στο λιμάνι «ΚΑΡΑΒΕ» της Γαύδου. Οι αλλοδαποί παραμένουν σε προσωρινό χώρο φιλοξενίας του δήμου Γαύδου και πρόκειται να μεταφερθούν σε χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****


Τις απογευματινές ώρες χθες, ενημερώθηκε η Λιμενική Αρχή της Μυτιλήνης ότι ένα θαλάσσιο μοτοποδήλατο (Jet Ski) με έναν επιβαίνοντα, κινούταν από τις έναντι τουρκικές ακτές προς την ευρύτερη θαλάσσια περιοχή της Σκάλας Συκαμινέας Λέσβου. Το Jet ski προσγυαλώθηκε στην ανωτέρω περιοχή και στη συνέχεια ο χειριστής του τράπηκε σε φυγή. Κατόπιν χερσαίων ερευνών από στελέχη της δύναμης FRONTEX, εντοπίστηκε ο 38χρονος αλλοδαπός χειριστής (υπήκοος Τουρκίας), ο οποίος και συνελήφθη για παράνομη είσοδο στη χώρα. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκε το Jet Ski, καθώς και μία συσκευή κινητής τηλεφωνίας.
*****


Τις βραδινές ώρες χθες, στελέχη της Λιμενικής Αρχής της Ηγουμενίτσας προέβησαν στη σύλληψη ενός 32χρονου αλλοδαπού (υπηκόου Σουδάν), για παράβαση του άρθρου 24 παρ. 6 του Ν. 5038/2023 «Υποχρεώσεις ιδιωτών και υπαλλήλων-Κυρώσεις» και του άρθρου 83 παρ. 1 του Ν. 3386/05 «Παράνομη είσοδος και έξοδος από τη χώρα», στον επιβατικό σταθμό του λιμένα εξωτερικού Ηγουμενίτσας. Συγκεκριμένα, σε έλεγχο που διενεργήθηκε από στελέχη του Γραφείου Ασφαλείας, διαπιστώθηκε ότι ο 32χρονος κατείχε και επέδειξε ταξιδιωτικά έγγραφα που ανήκαν σε τρίτο πρόσωπο, με σκοπό την παράνομη έξοδό του από τη χώρα. Από το Κεντρικό Λιμεναρχείο Ηγουμενίτσας που διενεργεί την προανάκριση, κατασχέθηκαν τα ανωτέρω έγγραφα.

*****


Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων, για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 13 ν.μ. νοτιοανατολικά των Καλών Λιμένων. Οι 59 αλλοδαποί (53 άντρες, 2 γυναίκες και 4 ανήλικοι) περισυλλέχθηκαν από σκάφος της δύναμης FRONTEX και στη συνέχεια, με τη συνδρομή της λάντζας «ΕΛΕΝΗ» Ν.Π. 2097, αποβιβάσθηκαν στο λιμάνι των Καλών Λιμένων. Ακολούθως, μεταφέρθηκαν στο λιμάνι του Ηρακλείου συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Α.Τ. Φαιστού στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
*****

Τις βραδινές ώρες χθες, ενημερώθηκε η Λιμενική Αρχή της Πύλου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., ότι ένας 36χρονος αλλοδαπός (υπήκοος Τουρκίας), μέλος πληρώματος (ειδικότητας ναύτη) ενός φορτηγού (Φ/Γ) πλοίου σημαίας Λιβερίας, το οποίο έπλεε στη θαλάσσια περιοχή 32 ν.μ. νοτιοδυτικά της Πύλου, έχρηζε άμεσης νοσοκομειακής περίθαλψης. Το Φ/Γ προσέγγισε στον όρμο Ναυαρίνου, όπου ο 36χρονος παρελήφθη από την επιβατηγό-λάντζα «ΣΑΝΤΙΝΟ» Ν.Π. 34, στην οποία επέβαιναν στελέχη Λ.Σ.-ΕΛ.ΑΚΤ. και μεταφέρθηκε με ασφάλεια στο λιμάνι της Πύλου. Ο ασθενής, διακομίστηκε αρχικά με ασθενοφόρο όχημα του ΕΚΑΒ στο Κέντρο Υγείας Πύλου και στη συνέχεια στο Γ. Ν. Καλαμάτας για ιατρική περίθαλψη, ενώ το πλοίο απέπλευσε προς συνέχιση του δρομολογίου του.
*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-80χρονης, από το λιμάνι Αγκιστρίου στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ., 
-31χρονης, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ., 

-82χρονου, από το λιμάνι της Πάτμου στο λιμάνι της Λέρου, με το Ε/Γ-Δ/Ρ «ΑΡΤΕΜΙΣ» Ν.Π. 29 και
-65χρονου, από το λιμάνι Ωρεών Ευβοίας στο λιμάνι της Γλύφας Φθιώτιδας, με Περιπολικό σκάφος Λ.Σ.-ΕΛ.ΑΚΤ..

